《寒夜怀友和时登叔祖韵》
明代·樊莹

林霏敛夕阴，庭际集繁霜。怀人不成寐，起视天苍苍。

萧条履长夜，悽戚增悲伤。念彼离别久，中情讵能忘。

徒见斗牛星，相距南北方。

作者简介：（1434—1508）明浙江常山人，字廷璧。天顺八年进士。授行人，擢御史，出知松江府。改革粮运、赋役等法，以苏民困。弘治初，升河南按察使，清田赋积弊。迁应天府尹。守备中官蒋琮与言官攻讦，莹发其伤孝陵山脉事，琮乃下狱、充净军。官至南京刑部尚书。武宗初致仕。旋为刘瑾陷害，削籍罚米，贫困而卒。瑾败，追复官职。